NaiveNeuron/SloPal huggingface dataset:
Danko, Andrej, predseda NR SR (2019-04-02):
Vážené panie poslankyne, vážení páni poslanci, poprosím kľud. Skôr, ako budeme pokračovať v prerušenom rokovaní hlasovaním, chcem vás informovať, že Peter Kažimír sa vzdal mandátu poslanca písomným vyhlásením 1. apríla 2019. Jeho mandát poslanca bol počas výkonu funkcie podpredsedu vlády a ministra financií neuplatňovaný a zanikol uvedeným dňom, teda 1. apríla 2019. Na jeho zaniknutý mandát nastupuje poslanec Peter Šuca, ktorý bol náhradníkom na neuplatňovaný mandát poslanca Petra Žigu. Na neuplatňovaný mandát poslanca Petra Žigu nastupuje poslanec Augustín Hambálek, ktorý vykonáva mandát poslanca ako náhradník. Prosím, aby uvedené skutočnosti vzala Národná rada Slovenskej republiky na vedomie. Pristúpime k hlasovaniu o bode 44 programu, je to druhé čítanie o návrhu poslanca, poslancov Šimkovičovej a Marčeka na vydanie zákona, ktorým sa mení a dopĺňa Civilný mimosporový poriadok, tlač 1270. Prosím spravodajcu z ústavnoprávneho výboru poslanca Alojza Baránika, aby uvádzal hlasovanie. (Hlasovanie o návrhu poslancov Národnej rady Slovenskej republiky Martiny Šimkovičovej a Petra Marčeka na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok , tlač 1270.)
Ďuriš Nicholsonová, Lucia, podpredsedníčka NR SR (2017-12-13):
S reakciou na faktickú poznámku pani poslankyňa Zimenová.
Bugár, Béla, podpredseda NR SR (2010-08-10):
Na vystúpenie pána poslanca s faktickými poznámkami traja páni poslanci. Dvaja? Pán poslanec Kaník? Áno, tak nestláčajte dvakrát, trikrát, lebo nabudúce nedostanete slovo. Takže traja páni poslanci. Končím možnosť prihlásiť sa s faktickými poznámkami. Pán poslanec Kollár, nech sa páči.
Káčer, Rastislav, dočasne poverený minister zahraničných vecí a európskych záležitostí SR (2023-03-30):
Kratučko, pretože pre túto tému mám empatiu. Celá moja rodina a moje okolie sú lekári. Mňa vyhodili z lekárskej fakulty z marxizmu-leninizmu, mám pre to empatiu, čo vravíte. Môj švagor je cievny chirurg vo Švajčiarku dlhé roky. A viem, aké je to ťažké pre našich lekárov, získať atestáciu a získať povolenia na prax odbornú v zahraničí. Ja to chápem tak, ako ste to povedali aj vy, ale budem tlmočiť tento váš názor pánovi štátnemu tajomníkovi, ktorý je poverený riadením v mene premiéra rezortu. Ja som presvedčený, že každý lekár, ktorý má na Slovensku povolenie na prax, samozrejme, že spadá pod výkon aj kontrolu našich štátnych orgánov bez ohľadu na jeho občianstvo, tak ako naši lekári pôsobiaci v zahraničí sú podriadení takýmto mechanizmom. O tom nemám pochybnosť. Ale mám empatiu pre to, čo vravíte, a budem to tlmočiť štátnemu tajomníkovi. Ďakujem pekne.
Vaľová, Jana, poslankyňa NR SR (2012-11-28):
Ďakujem veľmi pekne. Možno ako hovoril môj predrečník pán Matovič, že ľuďom sme to sťažili. Ja by som to celkom až tak nestavala na takúto rovinu, pretože musím povedať, ja som v meste Humenné prežila obrovskú peripetiu s prokuratúrou. Ja som sa vyjadrila, aj keď tu bol zastupujúci prokurátor Tichý. A myslím si, že ministerstvo by nemohlo v takejto istej podobe predložiť zákon ako bol predošlý zákon z dielne KDH, pretože mne pri zákaze hazardu z prokuratúry došlo, päťkrát protest prokurátora v jednej veci, čo sa týka hazardu. Takže ak by sme zákon postavili klasicky ako predtým, tak verte mi, že by obce a mestá čelili tak, ako mesto Humenné pravidelne čelilo tomu, že my sme museli skutočne nič nerobiť, len s právnikmi každý týždeň sedieť a rozmýšľať nad protestmi prokurátora. A tie protesty boli nielen na procedúru, ale boli aj na všeobecne záväzné nariadenia ako také, a to v tom zmysle, že je protiústavné. A dokonca tam boli aj rôzne judikatúry. Ale ja tie protesty budem mať o chvíľočku, takže z nich aj zacitujem. Čiže myslím si, že by sme obce a mestá vystavili obrovskému riziku a skutočne tí prokurátori robili, neviem, či nadprácu, ale diera v zákone bola jasná a tuto pripomienku dali až teraz. Čiže aj ja vítam tú 30-percentnú hranicu podpisov, kedy občania môžu vyjadriť svoju vôľu a kedy môžu skutočne urobiť petíciu a rozhodnúť sa, že či vlastne chcú, alebo nechcú hazard v takom rozsahu, ako v týchto mestách je. A myslím si, že ministerstvo financií v tomto veľmi pokročilo. A tak isto to kvitujem, pretože nemohlo to byť také ustanovenie, ako to bolo v predošlom zákone, pretože skutočne mestá a obce by sme vystavili súdnym procesom a rizikám protestov prokurátorov. Ďakujem pekne.
Vons, Peter, poslanec NR SR (2023-03-23):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3, písm. c) zákona o rokovacom poriadku prerokovať predložený návrh zákona v druhom čítaní.
Krajniak, Milan, poslanec NR SR (2019-02-05):
Ďakujem, pán podpredseda. Keďže opakovanie je matka múdrosti, tak skúsim ešte raz. Dámy a páni, banky minulý rok na Slovensku zarobili na slovenských občanoch 640 miliónov eur. Oproti predchádzajúcemu roku zvýšili svoj zisk o 4,7 percenta. A čo tento zisk tvorilo alebo ten nárast zisku? Človek by si myslel, že banka žije z poskytovania úverov, a teda žije z tzv. čistého úrokového výnosu. Ale na Slovensku nie, čistý úrokový výnos stúpol iba o 3,7 %, tak na čom tie banky zarobili na slovenských občanoch? Dámy a páni, na zvýšení poplatkov, pretože minulý rok sa v porovnaní s predchádzajúcim bankové poplatky a provízie na Slovensku zvýšili o 12 percent. To je ten nárast zisku slovenských bánk. A čo je úplne najhoršie, po Novom roku znovu banky zvyšujú ďalšie a ďalšie bankové poplatky, vytvárajú nové dokonca. Veci, za ktoré sa v bankách 150 rokov neplatilo, odkedy začali otvárať bankové účty bežným občanom v celej Európe, tak dneska na Slovensku sú spoplatňované a my sa už na to nechceme pozerať. Čo s tým vieme urobiť? Kedysi tu bol zavedený taký návrh zákona, že by občan mohol mať nárok na bezpoplatkový bankový účet. Lenže stanovili sa také minimálne limity, že 95 % slovenských občanov nikdy tento zákon nemôže využiť. Týmto naším návrhom zákona robíme to, že každý slovenský občan, ktorý dostáva na svoj bankový účet mesačne menej ako 1 250 eur, čo je teda absolútna väčšina občanov Slovenskej republiky, a súčasne má príjem ročný úhrnný menej ako 20-tisíc eur, bude mať právo na bezpoplatkový bankový účet vo svojej banke, v ktorej o to požiada. Prečo to chceme urobiť? Pretože považujeme za nemorálne, aby banky nezarábali na tom, čo je ich predmetom činnosti, a to je poskytovanie úverov, ale aby zarábali na neustále sa zvyšujúcich poplatkoch a neustále nových a nových vytváraných poplatkoch a províziách. Myslím si, že 640 miliónov eur je dostatočný zisk bankového sektora na to, aby sme aspoň v tých poplatkoch tým bankám ubrali v tom, aby tieto zisky mohli ďalej zvyšovať. Ja chápem, že banky patria k ekonomickému systému krajiny, ale mali by sme asi dbať o to, aby ten zisk bol primeraný a vytváraný nie výpalným, lebo tie poplatky, to je bankové výpalné. Keď raz tie peniaze máte na účte a chcete ich niekam poslať, vložiť, vybrať, potom už nemáte na výber. Každý z nás asi nejaký ten bankový účet mať musí už v dnešnej dobe a asi k tomu musí mať aj nejakú minimálne platobnú kartu, aby si mohol občas vybrať peniaze z bankomatu. Ak chceme ľudí chrániť, dajme im právo, aby každý slovenský občan mal nárok aspoň na jeden bezpoplatkový bankový účet. A nerobíme to pre milionárov, robíme to pre ľudí s mesačným príjmom do 1 250 eur, to znamená, to je absolútna väčšina občanov Slovenskej republiky. Ďakujem vám za vypočutie aj za podporu tohto návrhu zákona.
Kyselica, Lukáš, poslanec NR SR (2022-04-27):
Dobre. Takže keďže sme hlasovali o všetkých pozmeňujúcich návrhoch, aj tých námietkach, tak podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto návrhu hlasovať.
Heger, Eduard, podpredseda vlády a minister financií SR, poverený vedením Ministerstva zdravotníctva SR (2021-03-18):
Ďakujem pekne. Začnem od konca. Tie výzvy sú, myslím, že práve preto je dobré, že sú spustené tie online výzvy teraz, aby mohli vlastne prichádzať s tými projektami. Dôležitá otázka, na ktorú ja v tomto momente nemám odpoveď, ale môžem ju adresovať pani ministerke, nech nejakým spôsobom vám skúsi nadväzne ešte na to odpovedať, je tá, že či ako napríklad pri pláne obnovy alebo programovom období Operačného programu Slovensko môžete čerpať hoci teda, takto pardon, môžete používať peniaze, hoci čerpať z toho fondu budete až neskôr. Ak takáto podmienka by bola splnená, tak v takom prípade to je len otázka cash-flow. Ak to tak nie je, pretože tu je napísané v tej príprave, že čerpať od roku 2022. Otázka je čerpať financie alebo čerpať z toho fondu ako vecne. Toto ja vám neviem odpovedať, ale poprosím pani ministerku, aby teda toto zodpovedala. Ak by to bolo, že je možné to už používať v tomto období, pretože operačný program Slovenska, myslím, že už teraz od februára a plán obnovy od februára minulého roku si môže uplatniť svoje výdavky voči budúcim peniazom, ak by to tak bolo, tak v takom prípade, áno, tá odpoveď bola, že už môžu pripravovať takéto projekty a potom aj uchádzať sa o tie peniaze, zatiaľ by to prefinancoval štátny rozpočet v tom prípade. To tiež vieme urobiť. A tá prvá otázka, koľko je tam presná suma. Ospravedlňujem sa, túto informáciu presnú nemám, pretože, áno, tam boli nejaké diskusie, ja som tiež zachytil okolo pol miliardy, ale neviem toto číslo, ale tiež poznačím si pre pani ministerku a poskytnem jej, nech vám to zodpovie. Dobre? Ďakujem veľmi pekne.
Vetrák, Milan, poslanec NR SR (2022-06-22):
Tak ja sa pridám k tomu ohlasovaniu výborov. Ústavnoprávny výbor bude o 13.30 v zasadačke výboru. Ďakujem pekne.
K. Tóthová, poslankyňa: (2008-02-05):
A pokiaľ boli obvinenia, znovu nechcem hovoriť o výkrikoch, o krvavých paprčiach Mečiarovej vlády, kde ste nás obviňovali z trestného činu.  Takže, pán poslanec, aj vy sa pozrite trošku, keď hovoríte o právnej čistote, ako ste postupovali v minulosti. Myslím, že nie je neodpustiteľné, keď niekto, akonáhle sa poukáže na chybu, ju napraví. Ale je neodpustiteľné, keď sa na chyby poukazuje a nenapravia sa. (Potlesk.)
Blaha, Ľuboš, poslanec NR SR (2014-11-09):
... ktorý musel odísť z ministerskej pozície, lebo ste bol obvinený z klientelizmu... (Reakcie z pléna. Prerušenie vystúpenia predsedajúcou.)
Glváč, Martin, podpredseda NR SR (2018-10-18):
Ďakujem. Pani poslankyňa, nech sa páči, doplňujúca otázka.
B. Bugár, podpredseda NR SR: (2005-02-09):
(Hlasovanie.) Prítomných 136 poslancov, za návrh 125, proti 9, zdržal sa 1, nehlasoval 1. Návrh uznesenia sme schválili. Teraz prosím pána predsedu zahraničného výboru poslanca Pašku, aby uviedol hlasovanie k zameraniu zahraničnej politiky Slovenskej republiky na rok 2005 (tlač 990). Nech sa páči.
V. Palko, poslanec: (2001-09-07):
Najprv by som sa chcel poďakovať poslancom, ktorí vystúpili v rozprave včera a ktorí síce kriticky sa pozreli na tento náš návrh, napriek tomu však sľúbili, že podporia náš návrh v prvom čítaní, aby prešiel do druhého čítania. Je to pani poslankyňa Aibeková, pán poslanec Mesiarik, myslím, aj pán poslanec Kozlík, pán poslanec Maňka sa taktiež vyjadril, aj keď, samozrejme, nie som si istý, či tento ich podmienečný prísľub platí ešte aj dnes, pretože včera medzitým došlo k stretnutiu vedení piatich vládnych strán, kde sa štyri okrem KDH dohodli, že žiadny z poslaneckých návrhov, či už sa to týka daňových zákonov alebo odvodových zákonov, nepostúpi, nepodporia ho do druhého čítania. Dneska sme videli, že táto dohoda štyroch vládnych strán platí. Prepáčte, vážení kolegovia, ale takto demokratická diskusia v parlamente nevyzerá. (Hlasy z pléna.) J. Migaš, predseda NR SR: Panie poslankyne, páni poslanci, upokojte sa. Nech sa páči, pokračujte, pán poslanec.
Hufková, Eva, poslankyňa NR SR (2013-06-25):
Ďakujem, pani podpredsedníčka. Vážený pán poslanec Lipšic, hovoríte, že sa vyhráža zdravotníkom. Nikto sa nikomu nevyhráža, tobôž zdravotným sestrám. Som aj zdravotná sestra okrem iných povolaní a nikdy počas zamestnania mi ani nenapadlo neprísť do práce len preto, že mám nízku mzdu za prácu. A to som bola chudobná príbuzná oproti dnešným zdravotníkom, pretože som pracovala v sociálnych službách. A, samozrejme, netvrdím, že teraz tí zdravotníci majú adekvátny plat výkonu povolania. Dnes všetko premietame len cez financie. Kde ostala láska k práci, poslanie zdravotníka, najmä lekára, ktorý prisahal pomoc chorým? Všetko ste ale začali vy, vašou privatizáciou v zdravotníctve. A teraz nám vyčítate veci, ktoré je nutné urobiť, aby chorý človek mal starostlivosť takú, akú si zasluhuje. Ďakujem.
Hrnčiar, Andrej, podpredseda NR SR (2016-10-20):
Pán poslanec Bublavý.
Pročko, Jozef, poslanec NR SR (2020-11-03):
Ja by som chcel povedať a poprosiť hore pánov v réžii, aby spravili celkovo záber teraz na sálu, nemusia na mňa, ale proste aby spravili celkovo záber. Ak sa to podarilo, ďakujem veľmi pekne. Pretože pozrite sa, koľkí sú tu poslanci z koalície a hlavne z OĽANO teda, hlavne z OĽANO a koľko je tu poslancov SMEROHLASU, keby tu nebol, keby tu nebol pán podpredseda Národnej rady, tak určite tu nie je a nepodporí tie veci, ktoré tu rozprával pán poslanec SMER-u. Jednu vec chcem povedať veľmi, veľmi dôležitú, veľmi. Moji kolegovia určite budú reagovať na tie vaše nezmysly a určite vám povedia, aký bol komunizmus, ale ja by som vás nazval Hans Christian Blahensen. To, čo vy tu predvádzate, tie vaše: „A toto čo je? Veď vy ste to urobili. Vy ste totalitný režim.“ Ja som to študoval a vaša rétorika je tak falošná, vy ste tak afektovaný človek, vy ste tak neúprimný človek. Vy ste človek, ktorý to, čo rozpráva, nemyslí vážne. Je mi vás veľmi ľúto už len preto naozaj, ako sa správate a čo robíte. Ale je mi vás ľúto najmä preto, že vašimi statusmi šírite zlo a obrovskú nenávisť. A to, čo predvádzate a ako falošne vystupujete, je len dôkaz toho, že, pán Blaha, vy ste tak veľmi falošný človek a je mi vás ľúto. Ale ja vám želám veľa zdravia aj vašej rodine, nech sa vám len a len darí.
D. Lipšic, minister spravodlivosti SR: (2003-07-03):
Dnes jednoducho Slovenská republika nemá šancu adekvátne chrániť bezpečnosť všetkých prokurátorov a všetkých sudcov, ktorí sa raz za svoju profesijnú kariéru stretnú s prípadom organizovaného zločinu, lebo to sú desiatky a desiatky prokurátorov a sudcov na celom území Slovenska. Je to tak. Jediná šanca na zmenu je centralizovať tieto kauzy do týchto inštitúcií, kde by potom štát vedel prokurátorom a sudcom garantovať bezpečnosť. Ak chceme, aby v týchto závažných kauzách prokurátori a sudcovia rozhodovali slobodne, tak, samozrejme, štát im musí garantovať oveľa vyššiu mieru bezpečnosti. Z. Martináková, podpredsedníčka NR SR: Ďakujem, pán minister. Ďalšiu otázku položila pani poslankyňa Renáta Zmajkovičová podpredsedovi vlády a ministrovi financií Ivanovi Miklošovi: „Ako chce MF SR riešiť modernizačný dlh zariadení, ktoré prechodom kompetencií prešli do majetku VÚC?“ Pán minister, máte slovo.
Hrnčiar, Andrej, podpredseda NR SR (2018-05-25):
Pán poslanec Mazurek.
Lukáč, Jozef, poslanec NR SR (2022-05-04):
Ďakujem. Kolegyne a kolegovia, chcem vás požiadať o podporu tohto, tejto novely. Ďakujem.
Zemanová, Anna, poslankyňa NR SR (2019-02-06):
Ďakujem pekne za vaše vystúpenie. Ja by som chcela len pripomenúť predkladateľom návrhu zákona, že keď sme boli, ako Slovensko sme mali predsedníctvo v Rade Európskej únii, si veľmi dobre pamätám, ako s veľkou slávou sa predstavovalo logo práve tohto predsedníctva. Bol to smajlík vlastne skombinovaný zo znaku a slovenských farieb. Vyhral to, myslím, nejaký študent grafického dizajnu. A s veľkou pompou minister Lajčák toto logo prezentoval. A v podstate nikto nehovoril, že sa tuná nejakým spôsobom krivý vzťah, dehonestuje sa niečo, že prečo slovenské predsedníctvo nemá vo svojom logu slovenský znak, ale má tam smajlíka. Čiže podľa mňa trošičku sa nadnáša význam aj tých, slovenskej reprezentácie športovej a podobne. Tak nech majú to, v čom sa im bude hrať, v čom budú naozaj sa cítiť dobre, aby podávali ten výkon. A to je len tá forma. A chcem aj na tú formu poukázať práve pri tomto slovenskom predsedníctve v Rade Európskej únie, ako boli možno v rámci diskusií, že prečo tam nie je slovenský znak. Ale nakoniec bolo toto logo smajlikovské schválené. A moja otázka je na predkladateľov, že bolo by to možné teraz po prijatí vášho návrhu zákona? Bolo by to možné? Prečo to nie je možné na športových, chcete to obmedziť na športové dresy? Ale pri zastúpení Slovenska, kde sa reprezentuje vzťah aj znak, aj to všetko, o čom sme tu hovorili, tak to logo sme vymenili, znak sme vymenili za smajlíka.
P. Hrušovský, podpredseda NR SR: (2001-12-04):
(Prestávka.) (Po prestávke.)
Bugár, Béla, podpredseda NR SR (2016-09-07):
Nech sa páči, prezentujme sa a hlasujme. (Hlasovanie.) Prítomných 143 poslancov, za 130, 13 proti. Konštatujem, že návrh bol schválený. Teraz prosím pána poslanca Kéryho, aby uviedol posledné hlasovanie, a to v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Dohodou o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej (tlač 159). Nech sa páči.
Šimečka, Michal, podpredseda NR SR (2024-04-17):
Ďakujem veľmi pekne, pán poslanec. Otváram všeobecnú rozpravu, do ktorej som dostal dve písomné prihlášky, a ako prvý vystúpi za klub SaS pán poslanec Dostál. Prosím, máte slovo.
Pellegrini, Peter, predseda NR SR (2024-02-08):
Pani poslankyňa Škopová.
Paška, Pavol, predseda NR SR (2013-02-14):
Dámy a páni, poprosím vás, aby ste zaujali svoje miesta. Páni poslanci Kuffa a Fecko, napriek tomu, že vlastne schôdza nie je, ale pravdepodobne sa chcú vyjadriť k predchádzajúcej ukončenej 14. schôdzi, takže, ak dovolíte, dám im slovo. Predpokladám, že ide o upresnenie hlasovania. Takže, pán poslanec Kuffa.
Klus, Martin, podpredseda NR SR (2019-11-28):
Ďakujem, pani ministerka. Ďalšia otázka od pána poslanca Blanára na pána ministra práce, sociálnych vecí a rodiny Slovenskej republiky Jána Richtera. „Vážený pán minister, aké trendy v miere nezamestnanosti vidíte v druhom polroku tohto roka?“
P. Hrušovský, predseda NR SR: (2004-12-15):
Pán podpredseda Bugár.
Bugár, Béla, podpredseda NR SR (2011-09-09):
Vyhlasujem rozpravu o tomto bode programu za skončenú. Pýtam sa pána ministra, podpredsedu vlády, či chce zaujať stanovisko k rozprave. Nech sa páči, máte slovo.
Pčolinský, Peter, podpredseda NR SR (2023-06-14):
Škoda, že posledná schôdza. (Povedané so smiechom.) S ďalšou faktickou pán poslanec Kuriak.
Glváč, Martin, podpredseda NR SR (2018-11-29):
Ďakujem. Ďalší v rozprave pán poslanec Mihál. Nie je prítomný, stráca poradie alebo teda nemôže vystúpiť. A pýtam sa, či sa chce niekto prihlásiť do rozpravy ústne. Traja poslanci. Končím možnosť prihlásiť sa. Ako prvý, pán poslanec Heger, nech sa páči.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 128 poslancov, za 79, proti 16, zdržalo sa 31, nehlasovali 2. Pozmeňujúci návrh pána poslanca Dostála sme schválili.
Šmilňák, Martin, poslanec NR SR (2023-12-14):
Vážený pán predsedajúci, pán kolega Galko, ešte pred návrhom, ktorý ste prečítali, pred pozmeňovákom, ste vraveli o tom, že tými konsolidačnými opatreniami na to doplatia malé a stredné firmy, predovšetkým tie mikrofirmy, ktoré majú do deväť zamestnancov, kde licencie od 340 do 3 480 eur sa na nich vzťahuje aj v prípade, že firma vykázala stratu alebo išla nula k nule. Toto sa mi zdá pomerne neférové opatrenie a možno v prípade predkladateľa by som zvážil toto upraviť. V súvislosti s tým aj zvýšenie zdravotných odvodov. Veľké firmy, pre nich zvýšenie zdravotného odvodu o 1 %, oni si to vedia zašiť do hocičoho, ale malí podnikatelia, oni toto pocítia. Hlavne tí, ktorí ledva zarobia na svoje živobytie a držia tento štát nad vodou, keďže týchto je najviac, týchto je 97 %. Už boli spomenuté rôzne poplatky v objeme asi 900, kde dochádza k zvýšeniu o 40, 50 a viac percent, ktoré sa práve týchto ľudí bude rovnako týkať. A ja by som k tomu pridal aj obratie RTVS-ky teraz v decembri o 55 mil. napriek tomu, že už majú postavený rozpočet, a teraz budú musieť prepúšťať stovky ľudí. Na druhej strane napríklad ďalšie míňanie desiatok miliónov eur na vznik nového ministerstva. Sedíte tu s nami, pán minister Kamenický, a zrejme vystúpite v závere tejto rozpravy a ja sa už teším, že uvediete aj niektoré opatrenia na strane výdavkov vlády, kde ste ušetrili... (Prerušenie vystúpenia časomerom.)
Uhliarik, Ivan, poslanec NR SR (2012-10-29):
Ďakujem pekne. Lojzo, ak dovolíš, trošku budem s tebou polemizovať ohľadom toho porovnania afrických krajín a ich vysokej natality, pretože vieme, že to je práve aj preto, že v týchto afrických krajinách je extrémne zvýšená mortalita vlastne malých detí, čo u nás nie je. Čiže tá príčina tej natality je aj v niečom inom. Ale poďme k iným veciam a hlavne k tej vecnej podstate. Tá vecná podstata, o ktorej tu dneska celý deň rozprávame, nie je o tom výbere, či to má byť sterilizácia alebo niečo iné, ale o plne hradenom výkone. Tu sa dáva skutočne plne hradený výkon zdravotnou poisťovňou do jednej úrovne, povedzme, s onkologickou liečbou, s operáciami, prípadne s inými liečbami. A ide o to, že táto liečba je plne hradená nielen pre chudobných, ale skutočne pre všetkých. Touto istou optikou by sme kľudne mohli sa možno na budúcu schôdzu stretnúť s návrhom takým, že bude to návrh na plné hradenie viagry, pretože vieme, že na Slovensku podporujeme plodnosť a podporujeme to, aby sa liečila plodnosť, pretože in vitro fertilizácia je hradená prostredníctvom zdravotného poistenia. To znamená, naschvál som to takto prikrútil, aby to bolo tak absurdné, ako absurdná je sterilizácia a jej hradenie z verejného zdravotného poistenia. Ďakujem.
Krajniak, Milan, minister práce, sociálnych vecí a rodiny SR (2022-11-08):
Ďakujem pekne, pán predseda. Chcel by som týmto spôsobom otvoriť rozpravu, aby bolo možné ešte predložiť pozmeňujúce návrhy, ktoré upresnia tento návrh. Ďakujem.
Viskupič, Marián, poslanec NR SR (2022-06-21):
Ďakujem pekne za slovo, pán predsedajúci. Začnem od konca. Kolega Tomáš Lehotský, áno, presne ako hovoríš, my máme jeden výstrel, aj ten nie celý, lebo nie celých tých 1,2 alebo 1,3 miliardy je krytých, ale dobre. Máme jeden výstrel. Buďto tie peniaze minieme efektívne a zmysluplne pre všetkých tých, ktorí tú pomoc potrebujú, áno, aj tých už tretíkrát spomínaných 200-tisíc ľudí, ktorí sú v ťažkej situácii a nemajú deti, alebo peniaze minieme aj tam, kde nie je treba, aj na moje deti, a zásadne budú chýbať tam, kde mali byť. Čiže máme jeden výstrel. Preto je celý tento zákon a celé to prerokovávanie tak strašne dôležité. Ale možno áno, možno v tej kritike zaniká tak nejak, že aj my máme na to názor a aj my sme navrhli riešenie. Ja som ho v rozprave spomínal, ale skúsim, skúsim zopakovať ešte raz. Proste my sme navrhli zvýšenie životného minima minimálne o 15 eur, o 15 %, pardon, nie 7,5, tak ako je teraz, ktoré nepokrýva ani infláciu. Čiže zvýšenie životného minima, tým automaticky navýšenie, navýšenie vlastne tých dávok, ktoré sú naňho naviazané. Takisto aby tie dávky, ktoré väčšinou ale všetky začínajú od 1. januára, vedeli začať skôr. Takisto sme navrhli, aby sa zvýšil a sprístupnil príspevok na bývanie, lebo zasa veľa tých nárastov, ktoré cítime inflačných, sa týka aj okolo bývania, či už teda energie, alebo už samotná, teda samotné nájomné a veci okolo toho. Čiže toto je, toto je ďalšia vec, kde by sa teda vedelo k príspevku na bývanie dostať viac ľudí, a teda by to viac pomohlo. A takisto aj zníženie krátenia dávok v hmotnej núdzi, keď človek pracuje, zo 75... (Prerušenie vystúpenia časomerom.)
P. Hrušovský, predseda NR SR: (2004-03-09):
(Hlasovanie.) 139 prítomných, 51 za návrh, 43 proti, 43 sa zdržalo, 2 nehlasovali. Bod 17 zo spoločnej správy sme neschválili. Budeme hlasovať o bode 19. Gestorský výbor...
P. Hrušovský, podpredseda NR SR: (2001-10-30):
Pán poslanec Palko sa ešte hlási. Prosím, neodchádzajte, páni poslanci.
Pčolinský, Peter, podpredseda NR SR (2023-01-24):
S ďalšou faktickou pán poslanec Vladimír Faič.
Kollár, Boris, predseda NR SR (2022-09-28):
Pán poslanec Štefan Kuffa má procedurálny návrh, nech sa páči.
Krúpa, Juraj, poslanec NR SR (2021-11-30):
Ďakujem veľmi pekne. Najprv, čo sa týka pána poslanca Pčolinského, ktoré bolo aspoň k veci, ja som spomenul, že podám procedurálny návrh v rámci toho prejavu. (Reakcia z pléna.) Áno. (Reakcia z pléna.) Povedal som v rozprave, že podám procedurálny návrh, aby sa tento návrh vrátil späť (reakcie z pléna). Nevadí. Tak to hovorím teraz, znova v rámci faktickej. Nevadí, je to tam na papieri. (Reakcia z pléna.) Zbytočné. Nie, ja som to povedal, ja som to povedal. Bolo to tam. Zbytočne sa naťahujeme (reakcie z pléna) a nikdy som takisto ne-po-ve-dal, bola to diskusia, ktorú teraz som mal ináč prečo z ÚPV. Čiže tam nie je úplne jasná záležitosť v tejto veci, preto som sa rozhodol takto konať. Čiže to nie je niečo, že by som podporoval opozičný návrh, alebo že by som za neho išiel hlasovať. Takže obavy sú, nie sú na mieste v tomto smere naozaj, hej? Čiže tuto si treba veci ujasniť. Čiže toto je určitá aj forma prevencie, ktorú som spravil tak, aby sa náhodou nestalo, že ten návrh, ktorý máme my na vrátenie na dopracovanie, aby nevznikli nejaké právne spory pri tomto. To je celé, o čo, o čo sa tu jedná, kolega, takže asi tak. No a čo sa týka pána poslanca Mazureka, no pozrite sa (povedané s úsmevom), ja nie som až taký nejaký že expert na anaboliká alebo na nejaké takéto záležitosti. Ten návrh, ktorý sme my predložili, sa, vyslovene vychádzal aj z návrhov, ktorý sme mali od odborníkov a expertov a ten, bohužiaľ, nemohol byť nejakým spôsobom takto reflektovaný. Nemám už čas to nejakým spôsobom rozvádzať, stačí len spomenúť toľko, že predsa len tie anaboliká sú trošku iná záležitosť, ako je marihuana. No a na pána Čepčeka už nestihnem. Tak tam si len spomeniem na slová, že „blbí lidi taky lidi“.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 139 poslancov, za 87, zdržalo sa 52 poslancov. Návrh sme schválili.
Bugár, Béla, podpredseda NR SR (2019-06-20):
Nech sa páči, pani poslankyňa Gaborčáková, môžte reagovať.
Ježík, Jozef, poslanec NR SR (2018-10-23):
Ďakujem. Vážená pani predsedajúca, vážený pán minister, vážené panie poslankyne, poslanci, dovoľte, aby som vás informoval o prerokovaní návrhu zákona vo výboroch Národnej rady. Národná rada Slovenskej republiky uznesením č. 1333 z 12. septembra 2018 pridelila vládny návrh zákona o na prerokovanie ústavnoprávnemu výboru Národnej rady a to aj ako gestorskému výboru a určila lehotu na jeho prerokovanie v druhom čítaní. Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny výbor návrh zákona prerokoval a odporúčal ho Národnej rade schváliť. Z uznesenia ústavnoprávneho výboru vyplýva 22 pozmeňujúcich a doplňujúcich návrhov. Gestorský výbor odporúča hlasovať o všetkých spoločne s odporúčaním schváliť. Gestorský výbor zároveň odporúča Národnej rade návrh zákona schváliť aj ako celok, a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní návrhu zákona bola schválená uznesením ústavnoprávneho výboru č. 458 zo 16. októbra 2018. Týmto uznesením ma výbor ako spravodajcu poveril, aby som na schôdzi Národnej rady informoval o výsledku rokovania výboru a pri rokovaní o návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Môžete otvoriť rozpravu.
Pellegrini, Peter, predseda NR SR (2015-05-20):
Kolegyne, kolegovia, poprosím vás, aby ste sa dostavili do rokovacej sály, aby sme mohli pokračovať v rokovaní hlasovaním. Panie poslankyne, páni poslanci, pán poslanec Brixi, to je faktická, či to je len omyl, alebo čo to je? Procedurálne? Tak veľkým. Nech sa páči, pán poslanec, procedurálny návrh.
M. Číž, podpredseda NR SR: (2008-09-10):
Otváram rozpravu. Chcem informovať, že do rozpravy som nedostal písomnú prihlášku. Otváram preto možnosť prihlásiť sa do rozpravy ústne. Neregistrujem žiadnu prihlášku, preto mi dovoľte, aby som uzatvoril možnosť prihlásiť sa do rozpravy ústne. Ďakujem navrhovateľovi, ďakujem spravodajcovi a prerušujem rokovanie o tomto bode programu. Pána ministra, pravda, poprosím, aby zostal, pretože budeme pokračovať Správou o priebehu odstraňovania následkov živelnej pohromy a o postupe prác pri obnove území postihnutých živelnou pohromou , parlamentná tlač 697. Spoločná správa výborov ako tlač 697a. Pán minister, máte slovo a uveďte, prosím, túto správu.
Přidal, Alojz, poslanec NR SR (2013-05-30):
Ja nebudem hovoriť dlho, lebo sa mi zdá, že všetko tu už odznelo, že jeden druhého nepresvedčíme. Pán kolega Lipšic hovorí o tom, že je nereálne spraviť poriadok na Úrade pre reguláciu sieťových odvetví. Je to tak rovnako reálne ako to, že spravíte ten poriadok týmto zákonom, o nič menej ani o nič viacej. Viete, aký bude jeho osud. Jednoducho, ja trvám na svojom, že porovnávať lieky s elektrinou sa nedá, a viem o čom hovorím, jednoducho tie podmienky krajiny od krajiny sú rôzne. Vítam tento zákon ako podnet do všeobecnej diskusie, aj odbornej diskusie, rozumiem aj pánovi poslancovi Chrenovi aj Miškovovi, ktorí sa tomu rozumejú, prečo podporia váš zákon, možnože pred 10 dňami by ho ešte nepodporili, ale rozumiem, prečo ho podporia. No a ďakujem ale všetkým vystupujúcim, ktorí vystupovali, či to bol už pán kolega Miškov, Mikuš, Hlina, Chren, ešte tu bol nejaký jeden poslanec, ale nepamätám, lebo nič podstatné nepovedal. Ďakujem.
Podmanický, Ján, poslanec NR SR (2017-02-01):
Ďakujem za slovo. Vážený pán podpredseda, vážené kolegyne, vážení kolegovia, dovoľte mi predniesť správu výboru pre sociálne veci o výsledku prerokovania návrhu na voľbu zástupcov navrhnutých reprezentatívnymi združeniami odborových zväzov, zástupcov zamestnávateľov a zástupcu občanov reprezentujúcich poberateľov dôchodkových dávok do Dozornej rady Sociálnej poisťovne, tlač 358. Návrh na voľbu zástupcov do Dozornej rady Sociálnej poisťovne predkladá Národnej rade výbor pre sociálne veci, do ktorého pôsobnosti Sociálna poisťovňa patrí. Dôvodom na voľbu je zánik členstva uplynutím päťročného funkčného obdobia podľa § 123 zákona o sociálnom poistení v znení neskorších predpisov. Výbor pre sociálne veci vzal na vedomie zánik členstva Mariána Lacka, Magdalény Melenovej a Márie Svoreňovej, Pavla Brnku a Ľudovíta Pausa, Jána Lipianskeho v Dozornej rade Sociálnej poisťovne z dôvodu uplynutia päťročného funkčného obdobia. Konfederácia odborových zväzov Slovenskej republiky navrhla za členov Dozornej rady Sociálnej poisťovne: Magdalénu Melenovú, Martina Mikluša, Máriu Svoreňovú. Asociácia zamestnávateľských zväzov a združení Slovenskej republiky navrhla za člena dozornej rady Pavla Brnku. A Republiková únia zamestnávateľov navrhla za člena dozornej rady Ľudovíta Pausa. Jednota dôchodcov na Slovensku navrhla za člena dozornej rady Jána Lipianskeho. Súčasne výbor konštatoval, že návrhy na voľbu za členov Dozornej rady Sociálnej poisťovne Magdalénu Melenovú, Martina Mikluša, Máriu Svoreňovú, Pavla Brnku, Ľudovíta Pausa a Jána Lipianskeho boli predložené v súlade so zákonom o sociálnom poistení v znení neskorších predpisov. Bezúhonnosť navrhnutých kandidátov podľa § 123 zákona je preukázaná výpisom z registra trestov. Uznesením č. 36 z 31. januára 2017 výbor súhlasí s predloženými návrhmi a odporúča Národnej rade Slovenskej republiky zvoliť od 10. januára 2017 za členov Dozornej rady Sociálnej poisťovne troch zástupcov navrhnutých reprezentatívnymi združenia odborových zväzov, a to: Magdalénu Melenovú, Martina Mikluša, Máriu Svoreňovú. Dvoch zástupcov navrhnutých reprezentatívnymi združeniami zamestnávateľov, a to: Pavla Brnku a Ľudovíta Pausa. A zástupcu navrhnutého záujmovými združeniami občanov reprezentujúcich poberateľov dôchodkových dávok, Jána Lipianskeho. Výbor ďalej odporúča voľbu vykonať verejným hlasovaním použitím technického zariadenia osobitne o každom kandidátovi. Zvolený je ten kandidát, ktorý získa nadpolovičnú väčšinu hlasov prítomných poslancov Národnej rady. Výbor ma poveril informovať Národnú radu o výsledku prerokovania návrhu vo výbore a predložiť Národnej rade návrh na voľbu členov Dozornej rady Sociálnej poisťovne. Ďakujem. Pán podpredseda, otvorte, prosím, rozpravu.
Šeliga, Juraj, podpredseda NR SR (2020-11-05):
Ďakujem. Prezentujme sa a hlasujme. (Hlasovanie.) Ďakujem. Prítomných 113, za 113, proti nikto, zdržal sa nikto, hlasovali všetci. Konštatujem, že Národná rada schválila navrhované uznesenie. Ďalej hlasujeme v prvom čítaní o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, tlač 275, bod 22 schváleného programu. Poprosím pani poslankyňa Hatrákovú, ktorú určil gestorský výbor pre zdravotníctvo, aby nám toto hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 275.)
Sulík, Richard, predseda NR SR (2011-07-12):
Samozrejme, že, pani Tomanová, ja by som to neurobil, vás, vám nedať faktickú poznámku pri záverečnej reči. Chcel by som ale poprosiť vás, aj ostatných, sa nehlásiť už po uzavretí faktických poznámok. Naozaj komplikuje to potom život. Nech sa páči, máte slovo.
Pellegrini, Peter, podpredseda NR SR (2020-04-07):
Pán poslanec Valocký.
Sulík, Richard, predseda NR SR (2011-09-13):
Pán poslanec Kaliňák. Pani poslankyňa Pfundtner.
Tomanová, Viera, poslankyňa NR SR (2011-05-18):
Ďakujem pekne, pán predsedajúci. Pán poslanec Muňko, ja ti ďakujem, že si spomenul aj tie platy a zvýšenia, pretože stále tu padali otázky, čo sme s tými zdravotnými sestrami robili my. A ja v tejto súvislosti, ja som si pamätala, že sme zvýšili, ale nepamätala som si presne, ako to bolo časove. V tejto chvíli to môžem povedať presne, štyrikrát sme zvýšili platy zdravotníckym pracovníkom v štátnych zdravotníckych zariadeniach po 10 %, čiže dá sa povedať, dvakrát v roku po 10 %, v roku 2006. V roku 2009 sme zvyšovali iba jedenkrát o 2,5 %. Čiže štyrikrát sme zvýšili o 10 % a jedenkrát o 2,5 %. V tejto súvislosti pripomínam, že to neboli len platy zdravotných sestier v zdravotníckych, v štátnych zdravotníckych zariadeniach, ale boli to aj platy sestier v zariadeniach sociálnych služieb tak, aby sme ich vyrovnali, aby skutočne nedochádzalo k fluktuácii z týchto typov zariadení do štátnych zdravotníckych zariadení, ktoré boli zvýšené, zo zariadení sociálnych služieb. Takže, páni, skutočne tie mzdy výrazne narástli. Ja ti ďakujem, pán poslanec Muňko, že si to pripomenul.
Kyselica, Lukáš, poslanec NR SR (2022-12-20):
Pán predseda, prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje vládny návrh zákona do 30. januára 2023.
Hrnčiar, Andrej, podpredseda NR SR (2018-12-03):
(Reakcie z pléna.) No to je tak, keď podpredsedovia aj spravodajcujú, musím viesť schôdzu, takže jedine, že by som behal odtiaľ sem, ale to asi nepôjde. Ešte sekundičku, pokúšame sa zohnať pána poslanca Šucu, ktorého sme tu niekde videli pobehovať. (Krátka pauza.) Dobre, takže budeme pokračovať s tým, že prerušujem, teda budeme pokračovať v tomto bode, keď príde pán poslanec Šuca. Aby sme nestrácali čas, budeme pokračovať prvým čítaním o návrhu poslancov Národnej rady Slovenskej republiky Petra Antala, Irén Sárközy a Andreja Hrnčiara na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov . Návrh zákona je pod tlačou 1237, návrh na jeho pridelenie výborom je v rozhodnutí č. 1287. Dávam slovo poslancovi Antalovi, aby návrh zákona uviedol.
Kollár, Jozef, poslanec NR SR (2012-08-03):
Ďakujem pekne za slovo. Pani poslankyňa Tomanová sa odvoláva v reakcii na moje vystúpenie na akýsi strategický materiál, ak si dobre pamätám z roku 2009, v ktorom ste mali prísť... (Hlas z pléna.) Prosím? Áno, áno, áno. Nechcem teraz, aby ste ma okrádali o čas, to by nebolo korektné, aj keď z úcty k dáme to znesiem tých 20 sekúnd, o ktoré ste ma pripravili. No odvolávate sa na akýsi expertný materiál z roku 2009, jedno z ktorého roku, proste prvého obdobia teda vlády Roberta Fica, tej prvej vlády. Ja len chcem pripomenúť, že keď Jozef Mihál predniesol v uplynulom volebnom období tu v Národnej rade navrhované zmeny v prvom priebežnom dôchodkovom pilieri, tak ste ich všetky do jednej skritizovali. Vy osobne aj s vašou kolegyňou, ktorá sedí vedľa vás. Vy osobne ste všetky tieto zmeny skritizovali a teraz sa vehementne k tomuto copyrightu hlásite, ale opakujem ešte raz, veď nechajme emócie bokom, mne je to naozaj úplne, ale úplne jedno, či tá, alebo oná strana bude mať autorské práva k takému, alebo onakému návrhu. Ak ten návrh bude dobrý, bude odborne podkutý a pomôže posunúť Slovensko ďalej dopredu, pomôže napríklad zvýšiť dlhodobú udržateľnosť dôchodkového systému, tak budem len a len aplaudovať. Ak vy, pani Tomanová, s takýmto návrhom prídete, budem, to garantujem, aplaudovať aj vám. Pán poslanec Martvoň, vy ste nereagovali ani v jednej vete na moje vystúpenie, vy ste reagovali, ak si dátumy, čo, kto, kedy prerokoval, prvé čítanie, to boli všetko reakcie na moju predrečníčku pani poslankyňu Luciu Žitňanskú. Ak ste si nevšimli, ja som hovoril o úplne, ale úplne o niečom inom v mojom vystúpení. Ďakujem veľmi pekne.
Kažimír, Peter, podpredseda vlády a minister financií SR (2013-12-10):
Ďakujem. Dovoľte mi, aby som rodákovi z Košíc ako odpovedal, len, len snáď z hľadiska niekoľkých čísiel. Ja poviem iba dve čísla. Zostatok peňažných prostriedkov na účtoch zdravotných poisťovní 31. 12. 2012 bol vyše 300 mil. eur. Zostatok na peňažných účtoch zdravotných poisťovní k ultimu tohto roku sa nebude veľmi odlišovať podľa posledných, posledných informácií, ktoré mám. Čiže na účtoch zdravotných poisťovní je disponibilných 300 mil. eur. Bolo to tak pred rokom a je to tak aj dnes. Okrem toho si zdravotné poisťovne, tie súkromné, vyplatili svoje podiely na ziskoch, alebo dokonca jedna z nich si aj splácala úver. Tá hodnota v roku 2013 je skoro do 100 mil. eur. To je len, toľko informácia o tom, lebo vy ste končili, pán poslanec, príhovor tým, že zdravotné poisťovne nebudú mať peniaze na to, aby platili, preplácali nové molekuly, aby preplácali zdravotnú starostlivosť, techniku a podobne. Takže ja len hovorím o tom, čo v systéme je. Ja nehovorím, že ten systém je zdravý a že je v poriadku a že je všetko v najlepšom poriadku ako v Bagdade, v tej rozprávke. Nie, to nehovorím. Ja len vravím, že peňazí v tom systéme, do systému musíte zarátať aj tieto prostriedky, ktoré tam trvale sú, a buď sú trvale na účtoch, lebo sa tam sušia, alebo sú prevedené tieto prostriedky na účty majiteľov, akcionárov súkromných zdravotných poisťovní. To je proste fakt. Pravdou je aj to, že, a to ste aj sami potvrdili, že celkové verejné zdroje neklesajú pre rok 2014, pretože zásadným spôsobom narastá, narastá prognóza príjmov z príspevkov od ekonomicky aktívnych obyvateľov. Ďakujem. (Potlesk.)
Poliačik, Martin, poslanec NR SR (2011-09-07):
Ďakujem veľmi pekne. Vážený pán predsedajúci, kolegyne, kolegovia, na toto miesto do Národnej rady Slovenskej republiky som prišiel priamo z učiteľských lavíc. Je pravda, že som sem prišiel zo súkromnej školy, ale so situáciou kolegov aj na štátnych školách som sa dennodenne stretával. A môžem povedať, že situácia odmeňovania pedagogických pracovníkov na Slovensku bola a stále zostáva tragickou, akoby stále nebolo dostatok sily v tejto krajine na vyslovenie jednej základnej veci. A to je, že učitelia sú zodpovední za celé budúce formovanie a budúcnosť toho, akým spôsobom bude vyzerať život v krajine, v ktorej žijeme. Sú to učitelia, ktorí majú vytvoriť rámec a hodnotový rebríček ďalšej generácie. Sú to učitelia, ktorí majú zorientovať svojich študentov a žiakov v tom, akým spôsobom sa majú zaradiť do spoločnosti. A sú to učitelia, ktorí venujú celé svoje životné úsilie tomu, alebo aspoň mnohí z nich tak robia, aby túto svoju úlohu vyplnili. A štát by tu mal byť na to, aby im pre to vytvoril čo najlepšie podmienky. Predložený návrh zákona posúva súčasnú situáciu smerom k zlepšeniu. Avšak myslím si, že je ešte stále veľa priestoru, kde je možné tú situáciu zlepšiť, spresniť a učiteľom život uľahčiť. Formálne kritériá pre kariérny rast učiteľov a ich ohodnotenie, tak ako boli spomenuté v súčasne platnej verzii zákona, často dostávali do veľmi absurdných situácií učiteľov a takisto vedenia škôl. Dostali sa do situácií, keď učiteľka výtvarnej výchovy išla na kurz lyžovania a za kredity získané v tomto kurze bolo možné zvýšiť jej plat. Dostali sme sa do situácií, keď v málotriedkach na dedinách a malých obciach len kvôli tomu, že nejaký učiteľ chcel pracovať na svojom zlepšení a zvyšoval si kvalifikáciu a že dostal kredity za nejaký kurz, za nejaké školenie, ho starosta obce prepustil zo školy, pretože proste chcel šetriť peniaze v rozpočte obce. Dostali sme sa do situácie, kde ľudia s tým istým vzdelaním a tým istým titulom mali diametrálne rozdielne ohodnocovanie svojej práce, len podľa toho, ktorý rok ten titul alebo ten kurz získali. Je dobré, že návrh sa snaží tieto rozdiely a tieto nezrovnalosti riešiť, a je dobré, že nachádza aj v tak napätom štátnom rozpočte, aký nás čaká na budúci rok, aspoň nejaký priestor na to, aby sa situácia učiteľov na Slovensku zlepšila. Verím, že aj v komunikácii s opozíciou využijeme priestor medzi prvým a druhým čítaním na to, aby sme prípadný priestor pre možné zlepšenia využili a do druhého čítania, resp. do tretieho čítania potom posunuli zákon v ešte zlepšenej verzii oproti tomu zákonu, ktorý máme teraz. Ešte raz hovorím, som rád, že bol predložený tento návrh, mnohé veci rieši, mnohé veci posúva k lepšiemu, ale necháva priestor na to, aby sme na ňom ešte popracovali. Dúfam, že Národná rada Slovenskej republiky ukáže, že má potenciál na to, aby spravila z dobrého riešenia ešte lepšie. Ďakujem veľmi pekne.
Danko, Andrej, predseda NR SR (2017-06-15):
Prosím, prezentujme sa a hlasujme. (Hlasovanie.) Prítomných 140 poslancov, za 60, proti 34, zdržalo sa 46. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz budeme hlasovať o návrhu poslancov, ktorí navrhujú, aby voľba generálneho riaditeľa Rozhlasu a televízie Slovenska bola vykonaná tajným hlasovaním. Prosím, prezentujme sa a hlasujme. (Hlasovanie.) Prítomných 137 poslancov, za 79, proti 57, zdržal sa 1. Konštatujem, že Národná rada schválila tajné hlasovanie. Samotné hlasovanie vykonáme dnes o 17.00 hod. Ďakujem. Vážení páni poslanci, je 11.25 hod., pokračujeme po dvojminútovej prestávke schôdzou, tak ako je stanovený program. Ešte je procedurálny návrh, pán poslanec Krajniak?
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 143 poslancov, za 100, proti 17, zdržalo sa 25, nehlasoval 1. Konštatujem, že bod 2 zo spoločnej správy sme schválili.
Přidal, Alojz, poslanec NR SR (2013-10-29):
Vážený pán kolega Brocka, dovoľte mi, aby som vám naozaj úprimne poďakoval za tento návrh novely zákona. Veľmi rád aj s kolegom Kvasničkom sme pripojili podpis pod tento návrh, ktorý je alebo jeho obsah je v intenciách politík KDH pomáhať rodinám. Včera tu bol zákon z dielne KDH o rodinnom podnikaní, ktorý predkladali poslanci Figeľ, Hudacký a Zajac. Tento zákon je opäť o pomoci rodinám. Kresťanskodemokratické hnutie si naozaj uvedomuje, že aká bude aj sociálna situácia rodiny, aká bude rodina, taká bude aj dedina, taká bude aj celá krajina. Jednoducho týmto zákonom chceme vrátiť odpočítateľnú položku na manželku tým rodinám, tým manželom, ktorí zodpovedne pracujú, a ich manželka sa stará o nezaopatrené dieťa. Ja by som chcel vysloviť nádej alebo povedať, že mám nádej, že i poslanci SMER-u pochopia, že na rodine by nám všetkým v tejto krajine malo spoločne záležať. Naozaj by bolo dobré, keby sme spoločne pomohli takýmto zodpovedným mladým rodinám. Je načase, aby i za vlády SMER-u tu boli istoty nielen pre nadnárodné spoločnosti, oligarchov, finančných žralokov, ale keby sme trošku podporili i mladé slovenské rodiny. Ďakujem.
Zajac, Pavol, poslanec NR SR (2012-09-20):
Vážený pán kolega Fronc, vo svojom vystúpení ste spomenuli dva hlavné problémy tohto návrhu zákona, aj na výbore pre verejnú správu a regionálny rozvoj sme od pána štátneho tajomníka mámili informáciu trošku dlhšie, ale predsa len nám ju nakoniec prezradil, koľko prvákov na gymnáziá v posledných rokoch nastúpilo. Povedal nám zhruba číslo 18-tisíc. Na druhej strane – podľa kritéria priemer známok 2 – bude takúto podmienku spĺňať asi len 11-tisíc, tak nám bolo povedané na výbore pre verejnú správu, plus budú sa musieť podrobiť skúškam. Nie všetci budú chcieť ísť na gymnázia, čiže k dispozícii budú mať gymnázia skoro len polovicu žiakov oproti minulosti a potom nastane ten druhý problém, ktorý pán Fronc zvýraznil, o otváraní prvých tried budú rozhodovať zastupiteľstvá a VÚC-ky. Ja si veľmi vážim komunálnu a regionálnu politiku a rozhodovanie poslancov v regiónoch, ale v určitých mestách budú musieť sa VÚC-ky rozhodnúť, či otvoria prvú triedu gymnázia svojho, to znamená VÚC-karského, alebo cirkevného a aj pán minister tu v prvom čítaní povedal, že cirkevné gymnázia sú veľakrát kvalitnejšie a dokazujú to aj na olympiádach celoštátnych, medzinárodných. Rozhodne sa VÚC-ka pre otvorenie prvej triedy cirkevného gymnázia, na úkor vlastného? Obávam sa, že nie. Ďakujem.
Janas, Karol, poslanec NR SR (2023-11-24):
Vážený pán predseda, pán minister, kolegyne, kolegovia, ja si tu tiež robím poctivo poznámky, keď počúvam diskusiu, a myslím, že navrhovatelia musia byť zúfalí, ako sa vyvíja diskusia, ak čakali, že vo štvrtok schôdzu zarežeme a zmizneme, jak... sa rozpŕchneme jak zajace, tak je to úplne inak. Sme tu, v diskusii argumentujeme a vyvracáme jeden bod za druhým a myslím, že podľa toho sa aj odvíja tá ich argumentácia. Stále menej a menej argumentov a už sú vlastne len dva. Jeden sú tí migranti, a to, si myslím, že už ani oni sa poriadne neodvážia o tom rozprávať, lebo to, že ten zásah na hranici tú migračnú vlnu zastavil a že dneska migrantov v našich mestách nemáme, to je úplne jasný fakt a niet o čom diskutovať. A ostala už len druhá vec. Áno, to sú tí nešťastní čurillovci, ktorých sem ale zatiahli oni, nie my, ktorých sem zatiahli navrhovatelia, a ja sa divím najmä poslancom za Progresívne Slovensko a KDH, že sa do toho nechali zatiahnuť, že sú ochotní kriviť zákony, rozprávať a vykladať zákony úplne v rozpore s tým, jaké je ich znenie, a že, že takýmto spôsobom na to naskočili. Že to robí OĽANO, to mi je jasné, ja z tých vystúpení stále viac a viac som presvedčený, že tam hovorí strach. Strach z toho, že keď sa bude pokračovať vo vyšetrovaní, keď sa nezabráni vyšetrovaniu tejto partie, čo všetko sa odhalí. A povedal som to včera a zopakujem to, ja mám obavu, že sa odhalí tak obrovský rozklad a tak obrovský pokus o zničenie základov právneho štátu, že budú musieť ešte vzniknúť možno za pár rokov komisie, ktoré budú skúmať toto obdobie, a budú sa písať knihy o tom, ako sa tento štátny... štát rozkladal. A posledná vec, myslím, že kroky ministra jasne ukázali, že už nikdy sa na ministerstve nenájde partia, ktorá sa pokúsi zvrhnúť ministra a zlikvidovať civilnú... (Prerušenie vystúpenia časomerom.)
Podmanický, Ján, poslanec NR SR (2020-12-03):
Pán podpredseda, v poriadku, je možné, že som si to zle vyložil, ale vyzývam preto vás ako predstaviteľa OĽANO, teda ďalšieho poslaneckého klubu, aby ste sa pridali k tejto výzve a aby sa tento bod zaradil, pretože sám musíte uznať, že ak je dôvodom na neotvorenie škôl len hádka medzi premiérom a ministrom hospodárstva, tak to je tak vážna vec, tu nejde o nejaké fazuľky. Tu ide o to, že už dlhé a dlhé týždne sú zatvorené školy, a to má ťažké dopady na úroveň našich detí. Takže ja vás chcem, pán podpredseda, vyzvať, aby ste sa vy pripojili k tejto výzve, aj keď si myslím, že keby tu bol pán predseda parlamentu, by sa pridal. Ale dobre, beriem, že je to len hypotetický predpoklad.